KS Daily View 16.08.2022
16 สิงหาคม 2565

KS Daily View 16.08.2022 > ตัวเลขเศรษฐกิจจีน ก.ค. ชะลอตัว แนะชะลอลงหุ้นเกี่ยวข้องจีน โดยเฉพาะกลุ่ม Global Play SET วันนี้คาด 1610-1635 จุด หุ้นแนะนำ CRC
ต่างประเทศ : สัปดาห์นี้ KS ประเมินการรายงานตัวเลข Economic Indicator จะเป็นตัวกำหนดแนวโน้มตลาดหุ้นเห็นได้จากตลาดหุ้นเอเซีย โดยเฉพาะจีน และฮ่องกงปรับลงเมื่อวาน หลังจากรายงานตัวเลขฝั่งภาคการผลิตต่ำคาด อาทิ ผลผลิตภาคอุตสาหกรรม เดือน ก.ค. +3.8%YoY ต่ำกว่าตลาดคาด 4.6%, ยอดค้าปลีกจีน เดือน ก.ค. +2.7%YoY ต่ำกว่าตลาดคาด 5% ฯลฯ ทำให้เมื่อวานธนาคารกลางจีน(PBOC) ปรับลดอัตราดอกเบี้ยนโยบายครั้งที่ 2 ในรอบปีนี้เพื่อกระตุ้นเศรษฐกิจคือ ลดอัตราดอกเบี้ยที่อัดฉีดเสริมสภาพคล่องให้ธนาคารระยะสั้นจาก 2.1% เป็น 2% และลดอัตราดอกเบี้ยกู้ยืมหนึ่งปีจาก 2.85% เป็น 2.75% สวนทางประเทศอื่นที่เดินหน้าขึ้นดอกเบี้ย
KS แนะนำคือ ชะลอการลงทุนหุ้นที่มีส่วนเกี่ยวข้องจีน และ ราคาสินค้าโภคภัณฑ์ อาทิ กลุ่มเรือ(PSL, TTA และ RCL),น้ำมันและก๊าซธรรมชาติ (PTT และ PTTEP), ถ่านหิน(BANPU) และธุรกิจการเกษตร (STA, CPF และ TVO) ภาคปิโตรเคมี (IVL, PTTGC, IRPC) กลุ่มค้าปลีก DOHOME , GLOBAL, กลุ่มอิเล็กทรอนิกส์ อาทิ HANA มีโรงงานในจีน รวมถึงกองทุนรวมที่มีสัดส่วนในจีนออกไปก่อนในช่วงสั้น แต่ระยะกลาง-ยาว ยังมีมุมมองบวก
โดยแนะนำตลาดหุ้นฝั่งสหรัฐมีโอกาส Outperform กว่าเห็นได้จากทิศทางเป็นขาขึ้น แม้ล่าสุดคือ เมื่อคืนมีการรายงานตัวเลขภาคอสังหาสหรัฐ ออกมาชะลอตัว คือ NAHB Housing Market Index เดือน ส.ค. ลดลงมาอยู่ที่ 49 จุดต่ำกว่าตลาดคาด 54 จุด และต่ำกว่า 50 จุดครั้งแรก ตั้งแต่เดือน พ.ค.22 สอดคล้องกับปลายสัปดาห์ที่แล้ว รายงาน ดัชนีผู้ผลิต PPI ต่ำคาดและติดลบในรอบ 2 ปี โดยรวมทั้งหมดเป็นการ Confirm เงินเฟ้อสหรัฐผ่านจุด Peak ให้การประชุม Fed รอบ เดือน ก.ย. โอกาสขึ้นดอกเบี้ยลดลงเหลือ 50bps และช่วงที่เหลือของปีการขึ้นดอกเบี้ยสหรัฐจะไม่เก็นการขึ้นดอกเบี้ยแรง เพื่อไม่ทำให้เศรษฐกิจสหรัฐภาคต่างๆ ชะลอตัวไปมากกว่า KS ประเมินเป็นบวกต่อสินทรัพย์เสี่ยงโดยเฉพาะตลาดหุ้น
ในประเทศ : ตลาดหุ้นไทยยังมีโมเมนตัมเชิงบวกหลังจากขึ้นมายืนเหนือ 1600 จุดได้ติดต่อกัน 6 วันติดทิศทางยังเป็นลักษณะแกว่ง Sideway Up โดยนักลงทุนต่างชาติยังเป็นกลุ่มที่ซื้อสุทธิหนุนตลาดหุ้นไทย เมื่อวาน ซื้อสุทธิ 5.77 พันล้านบาท และนับตั้งแต่ต้นปี(ytd) ซื้อสุทธิ 1.41 แสนล้านบาท หลังจากเมื่อวานสภาพัฒน์รายงาน GDP ไทยงวด 2Q22 +2.5%YoY โดย KS ยังคาด GDP Growth ไทย ที่ 2.9%YoY โดยปัจจัยหนุนจะมาจากภาคท่องเที่ยวที่เห็นการฟื้นตัวต่อเนื่อง อย่างไรก็ตามประเมินแนวต้านสำคัญอยู่ที่ 1666 จุด โดยระยะสั้นเชื่อว่าวันนี้จะยังมีแรงกดดันต่อตลาดหุ้นไทยหลักๆ
1.) ตัวเศรษฐกิจจีนที่ชะลอตัวดังกล่าว
2.)ราคาสินค้าโภคภัณฑ์ อาทิ น้ำมันดิบเบรนท์ (BRENT) ส่งมอบเดือนต.ค. เมื่อวาน 3.1% ปิดที่ 95.10 ดอลลาร์/บาร์เรล จากตัวเลขเศรษฐกิจจีนที่อ่อนแอและความคืบหน้าในการเจรจาข้อตกลงนิวเคลียร์อิหร่าน โดยตลาดคาดว่าจะทำให้อิหร่านกลับมาส่งออกน้ำมันในตลาด จะกดดันตลาดหุ้นไทยเนื่องจากกลุ่มพลังงานของไทยมีสัดส่วนเกือบ 1 ใน 3
3.) การรายงานผลประกอบการบริษัทจดทะเบียนงวด 2Q22 ใกล้ครบแล้ว ล่าสุด บริษัทที่ KS ทำการศึกษารายงานงบออกมาแล้ว บริษัทที่กำไรดีกว่าที่ KS คาด(Beat) มี 7 บริษัท คือ (YGG, ORI, CRC, TOA, CPF, SIRI, VIBHA), บริษัทที่รายงานกำไรใกล้เคียงที่คาด(In line) มี 8 บริษัท คือ RATCH, BRI, UTP, SAWAD, VRANDA, DUSIT, GVREIT, BCH บริษัทที่กำไรต่ำกว่าคาด มี 7 บริษัท คือ CENTEL, CK, SEAFCO, STEC, BTSGIF, BEAUTY, TRUE
มุมมองตลาดหุ้น SET วันนี้คาด 1610-1635 จุด หุ้นแนะนำ CRC
Top pick : CRC (ราคาพื้นฐาน 38.7 บาท) CRC รายงานงบ 2Q22 กำไรอยู่ที่ 1.5 พันลบ. เพิ่มขึ้น 14.4% QoQ และพลิกกลับจากผลขาดทุนสุทธิที่ 471 ลบ. ดีกว่าคาด KS และตลาดคาดราว 8% ในงวด 2Q1 การปรับเพิ่มขึ้นเชิง YoYหนุนจากอัตราเติบโตเฉลี่ยของยอดขายสาขาเดิม (SSSG) ที่เป็นบวกจากกลุ่มแฟชั่น และฟื้นตัวจากทั้งในประเทศ เวียดนาม และอิตาลี และในงวด 3Q22 โดยได้แรงหนุนจากจำนวนนักท่องเที่ยวขาเข้าที่สูงขึ้น หลังรัฐบาลยกเลิกระบบThailand Pass และอนุญาตให้ผู้โดยสารต่างชาติเข้าประเทศ
รายงานตัวเลขเศรษฐกิจ
วันอังคาร ติดตามตัวเลข Zew Economic Sentiment index ของเยอรมันเดือน ส.ค. คาด -52.7 จุด ดีขึ้นเล็กน้อยจากเดือนก่อนหน้าที่ -53.8 จุด ตัวเลข Building permits ของสหรัฐฯเดือน ก.ค. ของสหรัฐฯ คาด -1.2% MoM เป็น 1.67 ล้านยูนิต ตัวเลข Housing starts ของสหรัฐฯ เดือน ก.ค. คาด +1% MoM เป็น 1.57 ล้านยูนิต และตัวเลข Industrial production ของสหรัฐฯ เดือน ก.ค. คาด +0.3% MoM
วันพุธ ติดตามตัวเลขส่งออกของญี่ปุ่นเดือน ก.ค. คาด +18.2% YoY ตัวเลขดุลการค้าของญี่ปุ่นเดือน ก.ค. คาดขาดดุลเพิ่มขึ้นเป็น -1,405bn เยน (จากเดือนก่อนที่ -1,384bn เยน) ตัวเลขเงินเฟ้อทั่วไปของอังกฤษ เดือน ก.ค. คาด +0.4% MoM และ +9.8% YoY ตัวเลขเงินเฟ้อพื้นฐานของอังกฤษเดือน ก.ค. คาด +5.9% YoY (เทียบเดือนก่อนหน้าที่ +5.8% YoY) ตัวเลข Retail sales ของสหรัฐฯ เดือน ก.ค. คาด +0.2% MoM และ +8.1% YoY ถ้อยแถลงของ Fed Bowman ปริมาณสต๊อกน้ำมันดิบของสหรัฐฯ รายสัปดาห์ และ FOMC minutes
วันพฤหัสฯ ติดตามตัวเลข Existing home sales ของสหรัฐฯ เดือน ก.ค. คาด -4% MoM เป็น 4.8 ล้านยูนิต ตัวเลข Initial jobless claim รายสัปดาห์คาด +265K (เทียบสัปดาห์ก่อนที่ +262K) และถ้อยแถลงของ Fed George
วันศุกร์ ติดตามตัวเลขเงินเฟ้อของญี่ปุ่น เดือน ก.ค. คาด +2.2% YoY ตัวเลข Retail sales ของอังกฤษเดือน ก.ค. คาด -0.2% MoM และ -3.3% YoY
#KS #KSecurities #ลงทุน #Investment #KSTODAY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp